26/10/2022

**ΔΕΛΤΙΟ ΤΥΠΟΥ**

**WeOpenGov: Εναρκτήρια διαδικτυακή εκδήλωση «Δίκτυο Κοινωνίας Πολιτών-Δημόσιων Φορέων για την Ανοικτή Διακυβέρνηση»**

**WeOpenGov: Ανοιχτή διαδικτυακή εκδήλωση για το Έργο – Σταθμό για τη Διαφάνεια και την Ανοιχτή Διακυβέρνηση**

**Τρίτη, 1 Νοεμβρίου στις 13.00 – Ζωντανά μέσω Facebook**

To **«WeOpenGov»** είναι ένα πρόγραμμα που φιλοδοξεί να θέσει τα θεμέλια στην ενδυνάμωση και την ευαισθητοποίηση της Κοινωνίας Πολιτών σε θέματα ανοιχτής διακυβέρνησης, στοχεύοντας στη δημιουργία ενός πανελλαδικού, μόνιμου και πλήρως λειτουργικού Δικτύου Φορέων για την ανοιχτή διακυβέρνηση από την Κοινωνία Πολιτών, Δημόσιους Φορείς, την Ακαδημαϊκή Κοινότητα και τον Ιδιωτικό Τομέα. Το WeOpenGov στοχεύει να ωφελήσει συνολικά **100 στελέχη** της Κοινωνίας Πολιτών, της Δημόσιας Διοίκησης, μέλη ακαδημαϊκής κοινότητας και στελέχη επιχειρήσεων και έχει ως τελικό στόχο να συνεισφέρει πολυδιάστατα και αποτελεσματικά στην εθνική προσπάθεια για «Ανοιχτή Διακυβέρνηση, Διαφάνεια και Ακεραιότητα».

Στο πλαίσιο αυτό την **Τρίτη 1 Νοεμβρίου στις 13.00** σας περιμένουμε στην Ανοιχτή Διαδικτυακή Εκδήλωση που διοργανώνουμε για να σας γνωρίσουμε και να ενημερωθείτε σχετικά με την έναρξη του προγράμματος και τις επιμέρους δράσεις του.

Για να παρακολουθήσετε την εκδήλωση, θα κάνετε εγγραφή στο παρακάτω link: https://weopengov.gr/ekdilosi-endiaferontos/

**Χαιρετισμοί**

**Βεατρίκη Γιαννόγλου**,Programme Officer Active citizens fund, Ίδρυμα Μποδοσάκη

**Αναστάσιος Παπαζαρίφης**, Μέλος του Ειδικού Επιστημονικού Προσωπικού, Υπουργείο Ψηφιακής Διακυβέρνησης

**Τοποθετήσεις**

**Κέλλυ Κική,** Δημοσιογράφος Δεδομένων - Project Manager iMEdD

**Στέφανος Λουκόπουλος**, Εκτελεστικός Διευθυντής, VOULIWATCH.

**Αλέξανδρος Μελίδης**, Γενικός Διευθυντής, ΕΕΛΛΑΚ - Οργανισμός Ανοιχτών Τεχνολογιών.

**Ιωάννης Φίλος**, Καθηγητής Ελεγκτικής – Διεθνών Προτύπων, Πάντειο Πανεπιστήμιο.

**İsrafil Özkan**, Director, Freedom Research Association, Turkey.

**Συντονισμός**

**Άγγελος Κασκάνης**, Εκτελεστικός Διευθυντής, Διεθνής Διαφάνεια Ελλάς.

Η εκδήλωση θα μεταδοθεί ζωντανά μέσω Facebook στην παρακάτω σελίδα:

WeOpenGov (<https://www.facebook.com/WeOpenGov>)

Περισσότερες πληροφορίες για το WeOpenGov μπορείτε να βρείτε εδώ:

Website: <http://weopengov.gr/>

Facebook: <https://www.facebook.com/WeOpenGov>

Το έργο «WeOpenGov: Δίκτυο Κοινωνίας Πολιτών-Δημόσιων Φορέων για την Ανοιχτή Διακυβέρνηση» υλοποιείται στο πλαίσιο του προγράμματος Active citizens fund, με φορέα υλοποίησης τη Διεθνής Διαφάνεια-Ελλάς και εταίρους το Εθνικό Δίκτυο Υποδομών Τεχνολογίας και Έρευνας – ΕΔΥΤΕ Α.Ε. (GRNET) και το Εθνικό και Καποδιστριακό Πανεπιστήμιο Αθηνών – Ερευνητική Ομάδα Ψηφιακά Μέσα για Συμμετοχή (ΕΚΠΑ dmPart).

Το πρόγραμμα Active citizens fund, ύψους € 13,5 εκ., χρηματοδοτείται από την Ισλανδία, το Λιχτενστάιν και τη Νορβηγία και είναι μέρος του χρηματοδοτικού μηχανισμού του Ευρωπαϊκού Οικονομικού Χώρου (ΕΟΧ) περιόδου 2014 – 2021, γνωστού ως EEA Grants. Το πρόγραμμα στοχεύει στην ενδυνάμωση και την ενίσχυση της βιωσιμότητας της κοινωνίας των πολιτών και στην ανάδειξη του ρόλου της στην προαγωγή των δημοκρατικών διαδικασιών, στην ενίσχυση της συμμετοχής των πολιτών στα κοινά και στην προάσπιση των ανθρωπίνων δικαιωμάτων. Τη διαχείριση της επιχορήγησης του προγράμματος Active citizens fund για την Ελλάδα έχουν αναλάβει από κοινού το Ίδρυμα Μποδοσάκη και το SolidarityNow. Περισσότερες πληροφορίες: www.activecitizensfund.gr